Scenă şocantă în această seară în centrul Capitalei. Un bărbat cu un pistol în mână a pus pe jar zeci de oameni. Martorii susţin că tânărul ar fi spart geamul dubei din spatele său şi l-a ameninţat pe şofer cu arma.

Incidentul s-a petrecut la intersecţia străzilor Eminescu şi Moşilor, din sectorul 2 al capitalei. O zonă centrală, foarte aglomerată.

Martorii susţin că tânărul a spart geamul dubei din spatele său, l-a ameninţat pe şofer cu arma, după care l-a târât afară din maşină.

Digi24 a cerut detalii de la Poliţie, dar până la această oră nu am primit lămuriri. Specialiştii care au vizionat imaginile nu exclud să fi fost vorba chiar despre un flagrant.